open-index/open-wikipedia-markdown huggingface dataset:
Maserati Ghibli

**Maserati Ghibli** er flere serier sportsbiler produsert av italienske Maserati fra 1966. Navnet *Ghibli* er libysk for scirocco, en kraftig vind fra Sahara.

**Ghibli I** (1966–73) er en to-seter coupe laget i om lag 1 300 eksemplarer, hvorav 125 var uten tak.  Bilen ble tegnet av Giorgetto Giugiaro (født 1938) fra designbyrået Ghia. Motoren på 4.7 eller 4.9 liter ga om lag 300 hestekrefter.  Den ble i 1973 etterfulgt av Maserati Khamsin.

**Ghibli II** (1992–97) er en to-dørs fireseters coupe tegnet av Marcello Gandini med utseende nær identisk med Maserati Shamal (1989–96). Ghibli II var også en etterfølger av  Maserati Biturbo, kom med 2.0 V6 på 306 hk (kun solgt i Europa) og 2.8 V6 på 284 hk. Bilen ble laget i om lag 2 300 eksemplarer, derav den kraftige **Ghibli Cup** og den blåe **Ghibli Primatist** som feiret fartsrekorden fra 1996 med raserbåten *Primatist*. Ghibli II ble i 1997 erstattet med den noe større Maserati 3200 GT.

**Ghibli III** (2013–) er en fire-dørs sedan med V8 bensin- eller V6 dieselmotor, 8-trinns automat fra tyske ZF og firehjulsdrift som tilvalg. Den er noe kortere enn den samtidige Maserati Quattroporte (serie VI), og tegnet av Fiats Lorenzo Ramaciotti og Maserati sin Marco Tencone. 

SC06 1971 Maserati Ghibli Coupe.jpg | Ghibli I
Maserati Ghibli-Yellow.JPG | Ghibli II
2014 Maserati Ghibli III Q4 fR.jpg | Ghibli III


## Referanser


## Eksterne lenker
*
FMX

**FMX** er en gren innen motorsport med motorsykkel. Navnet er en forkortelse av det engelske **Freestyle [[Motocross]]**. Grenen blir blant annet utøvd i én av verdens største ekstremsportkonkurranser; X Games.

## Norske utøvere
* Ailo Gaup &ndash; Verdensmester i FMX i 2004 og 2007, og er én av to nordmenn som har konkurrert i X Games.
* André Villa &ndash; Én av to nordmenn som har konkurrert i X Games.

## Triks
Noen av triksene i FMX er: Backflip, Kiss of death, Tsunami, Heelclicker, Can Can og andre. Disse forskjellige triksene kan gjøres med ulike kombinasjoner, som for eksempel backflip-nac nac. 
I FMX får førerne poeng etter triksene de utfører i lufta, etter å ha lettet fra store ramper eller jordhopp. Hoppene kan variere fra 20-50 meter, store hopp gjør triksene mer spektakulære.
Et stort triks som er utført er en «double backflip» som ble gjort av Travis Pastrana fra USA.

## Øvelser
* **Best Trick** &ndash; Stilkonkurranse der syklistene, på to forsøk, viser frem sitt beste triks.
* **Best Whip** &ndash; Stilkonkurranse der syklistene, på tid, kaster sykkelen til én side rundt 90 grader for deretter å snu tilbake igjen midt i lufta.
* **High Air** &ndash; Høydekonkurranse der syklistene, på tid, skal hoppe høyest mulig ved hjelp av en quarterpipe.

## Se også
* BMX
* Motocross
* X Games

## Referanser
Laponia

**Laponia** er et svensk verdensarvområde beliggende i kommunene Gällivare og Jokkmokk i Lappland. Verdensarvområdet utgjør 9&nbsp;400 kvadratkilometer og er Europas største sammenhengende natur- og kulturlandskap uten større inngrep. 

Laponia er samenes kulturlandskap og består av de fire nasjonalparkene Muddus, Sarek, Padjelanta og Stora Sjöfallet, samt naturreservatet Sjaunja og Stubba med tilsluttende Rago nasjonalpark i Sørfold, områder ved Sulitjelma, Tjuoltadalen og Rapadalen.

Helt siden forhistorisk tid har Laponia vært befolket av samer og er et av de best bevarte eksemplene på nomadeområder i det nordre Skandinavia. 
 
Laponia ble tatt opp på UNESCOs verdensarvliste i 1996. Komiteens begrunnelse:
:Natur: «Området er et framstående eksempel på hvordan jorden har utviklet seg framfor alt geologisk, og hvordan økologiske og biologiske forandringer skjer idag. Her finnes til og med enestående naturfenomen med en eksepsjonell naturskjønnhet og betydelsefulle naturlige steder for å beskytte biologisk mangfold.» 

:Kultur: «Lapplands verdensarv i det nordre Sverige, som helt siden forhistorisk tid har vært befolket av samene, er et av de best bevarte eksemplene på et nomadeområde i det nordre Skandinavia. Det inneholder bosetninger og beitemarker for store reinflokker, en skikk som en gang i tiden var svært vanlig og går tilbake til et tidig stadium i menneskenes økonomiske og sociale utvikling.»

## Eksterne lenker
* Riksantikvarieämbetes side om Laponia
Besjeling

Ved **besjeling** blir konkrete eller livløse gjenstander tillagt menneskelige evner eller egenskaper. Dette er et virkemiddel i språket og var særlig populært i romantikken. Dette grepet blir videreført i enkelte allegorier, og svært ofte i poesien og poetiske formuleringer (*«Var jeg et tre» )*. Gjennom besjeling får gjenstander, naturen og omgivelsene sjel, liv og personlighet.

Det er en enorm mengde eksempler på besjeling i skjønnlitteraturen, for eksempel i H. C. Andersens eventyr om tinnsoldater, synåler og andre døde gjenstander og i form av entene i Ringenes Herre og piletreet i Harry Potter. 

## Beslektede begreper
* Antropomorfisme, å gi gjenstander eller dyr menneskelige trekk, særlig i billedkunst, det samme som prosoopeia
* Prosopopeia, begrep i retorikken om å gi ting og fenomener menneskelige egenskaper, for eksempel å la dem tale
* Personifikasjon, å framstille fenomener med menneskelige evner, gjerne kroppsliggjort i en menneskeliknende figur med personlighet
* Inkarnasjon, legemliggjørelse og menneskevordelse, for eksempel at guder tar form som menneske eller dyr

## Referanser
Tidsvitne

Et **tidsvitne** er en person som selv har opplevd historiske begivenheter, og som dermed kan forsyne ettertiden med egne minner fra begivenhetene. Minner betraktes som historisk kildemateriale av stor verdi.

Uttrykket brukes særlig i forbindelse med overlevende fra konsentrasjonsleirene under andre verdenskrig.

## Referanser
Arlington County

**Arlington County** er et urbant fylke i den amerikanske delstaten Virginia. Fylket har omkring 230&nbsp;000 innbyggere og ligger rett over Potomacelva fra Washington D.C. Landområdet var opprinnelig en del av District of Columbia, men ble tilbakeført til Virginia i en føderal lov av 9. juli 1846 som trådte i kraft i 1847. Med et areal på 67,3 kvadratkilometer er Arlington fylke det geografisk minste fylket i USA.

I Arlington fylke ligger blant annet Æresgravlunden i Arlington og The Pentagon.

## Eksterne lenker
*
Gammelstads kirkeby

**Gammelstads kirkeby** er et svensk verdensarvsted i Gammelstad utenfor Luleå i Sverige, nord i Bottenviken. Stedet er en stor samling av kirkestuer og kirkestaller til bruk for besøkende til kirken.

Bakgrunnen for disse kirkebyene var de store avstandene som gjorde det umulig å reise til og fra kirken på samme dag. Byen ligger ca. 10 km fra Luleå nær Luleälven. I sentrum er det en steinkirke fra 1400-tallet omgitt av over 400 gamle trehus med tilsammen 553 rom. Disse ble bygget for å huse langveisfarende kirkebesøkende fra området og måtte overnatte før de kunne begi seg på den lange veien hjem igjen. Særlig var det mange her i de store kirkehøytidene, og ved ting og markedsdager. 

Særlig etter reformasjonen, hvor kravet til kirkebesøk og undervisning av allmennheten ble styrket, økte behovet for slike overnattingssteder i sogn med store avstander. Disse innlosjeringsstedene var i denne bruken helt fram til 1950-årene. Fortsatt brukes de i forbindelse med konfirmasjonsfeiring om sommeren.

Stedet hadde vært markedsplass siden 1300-tallet og sentrum for et område som i dag strekker seg over det meste av Norrbotten. Stedet ble en kirkeby fra 1600-tallet og hadde handelsprivilegier.

Stedet ble tatt opp på UNESCOs verdensarvliste i 1996. Komiteens begrunnelse var:
:«Gammelstads kirkeby er et enestående eksempel på den tradisjonelle kirkebyen som finnes i det nordre Skandinavia. Den illustrerer på en uanminnelig måte hvordan tradisjonell byplanlegging ble tilpasset de spesielle geografiske og klimatologiske forholdenen som råder i et vanskelig naturmiljø.»

## Eksterne lenker
* 
* 
* Verdensarvstedets internettsider
* Luleå kommunes internettsider om Gammelstads kirkeby
Dickenson County

**Dickenson County** er et fylke i den amerikanske 
delstaten Virginia. Det ligger i vestre del av Virginia, i en del av Appalachene kalt Blue Ridge.

## Eksterne lenker
*
Fauquier County

**Fauquier County** er et fylke i den amerikanske 
delstaten Virginia.

Her ligger bl.a Remington kraftverk, et av de største fossile varmekraftverkene i delstaten.

## Eksterne lenker
*
Leatherface: Texas Chainsaw Massacre III

***Leatherface: The Texas Chainsaw Massacre III*** er en film fra 1990 og en oppfølger til den opprinnelige *[[The Texas Chainsaw Massacre]]* (1974). Handlingen i denne filmen har imidlertid ingen sammenheng med handlingen i den opprinnelige filmen fra 1974.

I hovedrollene er Kate Hodge, Ken Foree, William Butler og den ennå ukjente Viggo Mortensen. Den ble regissert av Jeff Burr. Da den ble utgitt var den ment som den første av flere etterfølgere i en serie som skulle produseres av New Line. Den var imidlertid ingen suksess, og serien ble droppet. (En ekstra film i serien ble likevel laget, men den var hverken produsert eller distribuert av New Line). 

## Handling
Michelle (Kate Hodge) og Ryan (William Butler) er på en reise gjennom USA fra California til Florida for å levere tilbake en bil. Men reisen tar en hårreisende vending når paret blir vitne til en rekke bisarre hendelser. Først blir de stående fast i trafikken, midt på natta, på grunn av den nifse oppdagelsen av lik like ved. Deretter, mens de stopper for å fylle bensin, blir de vitne til at en gal mann skyter en cowboy, som råder dem til hvilken vei de bør ta. Like etter en trafikkulykke blir de forlatt midt i ingenmannsland, men de er ikke alene. Gærningen med motorsag, Leatherface, er snart i full sving, og paret løper for sine liv. Michelle snubler snart inn i drapsmannens hjem, hvor hun blir holdt fanget og opplever den grusomme, forrykte galskapen til en familie av kannibaler.

## Rolleliste

## Filmmusikk

# "Leatherface" (Lääz Rockit) – 4:10 
# "Bored" (Death Angel) – 3:27
# "When Worlds Collide" (Wrath) – 5:42 	  	 
# "Spark In My Heart" (Hurricane) – 4:56 	  	 
# "Power" (SGM) – 4:05	 
# "One Nation" (Sacred Reich) – 3:20 	
# "Monster Mash" (Utter Lunacy) – 5:31	  	 
# "The Gift Of Death" (Wasted Youth) – 8:50	  	 
# "Methods Of Madness" (Obsession) – 3:24	 
# "Psychotic Killing Machine" (MX Machine) – 3:22

## Eksterne lenker
* 
* All We Need Now is a Good Mess of Greens
James City County

**James City County** er et fylke i den amerikanske delstaten Virginia.

I henhold folketelling av 2010 var befolkningen på 67 009 innbyggere. Fylkessetet er Williamsburg.

Lokalisert på Virginiahalvøya er James City County ofte assosiert med Williamsburg, en uavhengig by, og Jamestown som er innenfor fylket. Per 2007 var gjennomsnittlig inntekt per husholdning på 70 487 dollar. Området ble først gang bosatt av europeere i 1607 ved Jamestown i Kolonien Virginia. Fylket ble formelt opprettet i 1634 som James City Shire på anmodning av kong Karl I av England. Fylket er betraktet som et av kun fem opprinnelige *shire* (historisk grevskap) som fortsatt eksisterer i dag i all vesentlighet i samme politiske form. Jamestown som feiring i 2007 markerte 400-årsjubileet for byens grunnleggelse.

Et lite og ubetydelig sted, men av kuriøs norsk interesse er lokalsamfunnet Norge (Virginia) som er oppkalt etter gamlelandet Norge av norske innvandrere.

## Referanser


## Litteratur
* McCartney, Martha W. (1977): *James City County: Keystone of the Commonwealth*; James City County, Virginia; Donning and Company; ISBN 0-89865-999-X

## Eksterne lenker
* 
* Williamsburg-James City County Public Schools , offentlige skoler
* James City County Office of Economic Development, fylkeskontor for økonomisk utvikling siden 1607
Marcus Pedersen

**Marcus Pedersen** (født 8. juni 1990) er en norsk fotballspiller som spiller for Løten Fotballklubb.

Pedersen har over 30 kamper for norske aldersbestemte landslag. En rekke store europeiske klubber har vist interesse for ham opp gjennom karrieren, blant andre , som han også var på talentsamling hos.

## Spillerkarriere
### Hamarkameratene
Han debuterte på seniorlaget til Hamarkameratene den 9. april 2007 mot , og fikk tre kamper til for klubben i løpet av 2007-sesongen. Den 9. juli 2008 debuterte han i eliteserien med skåring mot  og fikk markant oppmerksomhet i rikspressen. Noen uker senere ble han også tatt ut på U18–landslaget for første gang av landslagstrener Øivind Nilsen. Etter 2008-sesongen valgte han å forlate Ham-Kam til fordel for Strømsgodset.

### Strømsgodset
I sin første eliteseriekamp for Strømsgodset den 15. mars 2009, skåret han to mål i 3–3-kampen mot . Pedersen etablerte seg raskt som en nøkkelspiller for Strømsgodset og skåret 10 seriemål i sin første sesong for klubben. Samme år debuterte han også på U21-landslaget, der han i 2010 fikk et gjennombrudd med tre mål på to kamper. Totalt spilte han 43 kamper for Strømsgodset (serie og cup) og skåret 21 mål.

### Vitesse
Den 31. august 2010 ble han kjøpt av den nederlandske toppserieklubben Vitesse for 12 millioner kroner. Den 24. oktober 2010 debuterte han i hjemmekamp mot  med scoring. Vårsesongen 2012 ble han lånt ut til , mens i august samme år gikk han på et nytt utlån, denne gang til danske . Han var med det norske U21-laget til EM i Israel, det endte med bronse. Pedersen ble lånt ut til Championship-klubben  i sesongen 2013/2014.

### Brann
Den 11. august 2014 ble Pedersen solgt til , helt på slutten av overgangsvinduet.

### Strømsgodset
Den 13. august 2015 signerte Pedersen en kontrakt med  ut 2018-sesongen. Overgangssummen ble oppgitt til ca. 2 millioner kroner i media. Den 8. juli 2019 sa han opp kontrakten sin med Strømsgodset.

## Referanser


## Eksterne lenker
* 
* 
* godset.no – Spillerprofilen til Marcus Pedersen
Mathews County

**Mathews County** er et fylke i den amerikanske delstaten Virginia. Ved folketellingen 2010 besto befolkningen av 8&nbsp;978 innbyggere. Dets fylkessete er Mathews.

## Referanser


## Eksterne lenker
* 
* Mathews County Virginia History and Statistics
Loudoun County

**Loudoun County** er et fylke i den amerikanske 
delstaten Virginia. Innbygertallet var 333&nbsp;253 i 2012, hele 84 % mer enn i år 2000. Dette gjør fylket til det fjerde rasket voksende i USA. 

I statistikk fra 2007 har Loudoun County den høyeste median husholdsintekten av alle fylker i USA. Fylket er dermed et av de rikeste i USA. Hovedgrunnen til dette er at fylket inngår i områdene rundt Washingtin DC, mange rike har flyttet ut til Loudoun i stedet for å bo i byen.

## Eksterne lenker
*
Page County (Virginia)

**Page County** er et fylke i den amerikanske delstaten Virginia.  De administrative  sete (*county seat*) er Luray.

Deler av Shenandoah nasjonalpark ligger i fylket.
 
Fylket er oppkalt etter guvernør John Page.

## Eksterne lenker
*
Ålsgårde

**Ålsgårde** er et tettsted i Hellebæk sogn i Helsingør kommune i Sjælland i Danmark. Stedet ligger ved Kattegat, nordvest for Helsingør.

Den tyske forfatteren Thomas Mann ferierte ved et badehotell i Ålsgårde i september 1899, og lot hovedpersonen i sin fortelling *[[Tonio Kröger]]* gjøre det samme. Hotellet finnes fremdeles, men den opprinnelige bygningen brant ned under andre verdenskrig.

## Referanser
Prince William County

**Prince William County** er et fylke i den amerikanske delstaten Virginia.

## Referanser


## Eksterne lenker
*
Idrettslaget Norborg

**IL Norborg** er et idrettslag som dekker bygdene Grytastranda, Søvik og Gamlem i Haram kommune på Sunnmøre. Stiftet søndag 21. januar 1962, og fikk navn etter datidens kommune Borgund; Norborg etter Nordre Borgund.

Har aktiviteter innen fotball, badminton og trim. Tidligere også innen volleyball og handball (slått sammen med Brattvåg IL – handball til Haram Handballklubb 16. mars 1989).

Fotball er den klart største aktiviteten med ca. 200 aktive medlemmer. A-laget ble tatt opp i seriesystemet i 1968 og spiller sesongen 2019 i 4. divisjon. 

Laget har oransje trøyer og strømper, med sort shorts. Spiller sine hjemmekamper på Uggedal stadion gras (åpnet 5. juni 2005). Høsten 2008 ble det vedtatt å legge kunstgress på grusbanen i Uggedalen. Dette arbeidet tok til 12. juni 2009 og ble ferdig i oktober 2009.
Banen ble offisielt åpnet med fotballkamp mellom bygdene Grytastranda og Søvik 31. oktober 2009. 

Sesongen 2014 nådde Norborg sin beste plassering gjennom historien med en 13.-plass i sin avdeling i 3. divisjon. De har havnet på en 9. og 10.-plass i 3. divisjon i henholdsvis 2009 og 2010, men da bestod 3. divisjon av dobbelt så mange avdelinger. I 2014 var de altså Sunnmøres tiende beste lag. Tross klubbens beste plassering gjennom tidene ble det nedrykk fra 3. divisjon. Laget var nær å ta seg opp igjen i 2015, men endte til slutt på 2. plass i sin 4. divisjonsavdeling. Flere spillere forlot da klubben og sesongen etter ble en kamp om å overleve i 4. divisjon. Fornyet kontrakt ble sikret i siste serierunde med seier over Godøy. Året etter ble laget sist i 4. divisjon og måtte ta turen ned. Klubbens A-lag innledet da et samarbeid med naboklubben Brattvåg IL og stilte i 5. divisjon som Norborg/Brattvåg2. Laget var suverene i denne divisjonen og rykket opp etter å ha scoret 100 mål og tatt 54 poeng på 22 kamper.    

Kristian Holmeset Søviknes har vært klubbens hovedtrener siden januar 2017.        

Tidligere AaFK-spiller Torbjørn Grytten har Norborg som sin moderklubb. 

## Tabell

## Klubbens plasseringer

**Trenere:** Robert V. Iversen og Sigmund Gjerset 1968, Sigmund Gjerset 1969, xx 1970, Sverre Sørgård 1971, Sigmund Gjerset 1972, Kåre Dalhaug  1973, Sigmund Gjerset 1974, Per Indrestrand 1975, Oddvar Aarø 1976, Per Giske  1977, Sigmund Gjerset, Arild Vegsund og John Tellefsen 1978, Per Skotte 1979-81,  Steinar Hildremyr 1982, Per Skotte 1983, Sigmund Gjerset og Arild Vegsund 1984,  Ole Petter Aarsund 1985, Hans Magnar Engeset og Kåre Nogva 1986, Sigmund  Gjerset, Svein Gjerset, Helge Uggedal og Arild Vegsund 1987, Helge Uggedal  1988-89, Per Skotte 1990, Øyvind Grytten 1991, Arne Rønstad 1992, Øystein Haugan  og Malvin Alstadsæter 1993, Hans Magnar Engeset, Frode Urke og Malvin  Alstadsæter 1994, Ivar Roald 1995-96, Bjarte Steinsbu og Ivar Roald 1997, Øyvind  Grytten 1998, Sindre Hildre 1999-03, Øystein Haugan 2004-05, Jan Egil  Alstadsæter 2006-07, Ivar Roald  2008-10; Kristian Søviknes 2011; Roger Grytten 2012; Oddmund Davik Otterlei 2013-14; Stig Jacob Johansen 2015; Kristian Søviknes 2016; Oddmund Davik Otterlei 2016; Kristian Søviknes 2017-

## Referanser


## Eksterne lenker
* 
*
Mehus

**Mehus** er et sted i Sortland kommune i Nordland. Stedet ligger på østsiden av Godfjorden på Hinnøya. Her var det tidligere butikk, posthus og fiskemottak.

## Eksterne lenker
* Gårdshistorie for Mehus
Smyth County

**Smyth County** er et fylke i den amerikanske 
delstaten Virginia.

Mount Rogers, som er Virginias høyeste fjell, ligger dels i Smyth County, dels i Grayson County.

## Eksterne lenker
*
O’Hare internasjonale lufthavn

**Chicago O'Hare internasjonale lufthavn** (*Chicago O'Hare International Airport*) (IATA: **ORD**, ICAO: **KORD**) er USAs nest travleste flyplass, etter Hartsfield internasjonale flyplass som er den travleste. Over 70 millioner passasjerer reiste igjennom Chicago O'Hare Airport i 2000. Flyplassen ligger 32 kilometer fra Chicago sentrum, og har i dag fire terminaler og seks rullebaner.

SAS har avganger fra lufthavnen til København lufthavn og til Stockholm lufthavn, Arlanda og Norwegian har fra mars 2018 rute til London Gatwick lufthavn.

## Referanser


## Eksterne lenker
* 
*
Grytastranda

**Grytastranda** er en bygd med ca. 550 innbyggere på nordsida av Grytafjorden i Ålesund kommune i Møre og Romsdal. Grytastranda strekker seg mellom Hamnsund i vest til Slyngstad i øst og omfatter de opprinnelige matrikkelgårdene Uggedal, Engeset, Gryta, Holmeset, Urkedal, Gjerset, Årset og Krogset i Haram.

## Historie

Gårdene på Grytastranda tilhørte Gryta skipreide før 1822.http://arkivverket.no/URN:db_read/ft/38457/33/

Området var opprinnelig del av Borgund kommune. 1. januar 1965 ble deler av Borgund kommune (Møre og Romsdal) med 1.191 innbyggere (Hamnsund, Grytastranda, Søvik og Gamlem med øyene vestafor) slått sammen med det meste av Haram og Vatne kommuner til den nye Haram kommune. Fra 2020 er Haram en del av Ålesund kommune.

Grytastranda ligger solvendt og lunt til, og byr dermed på gode gartnerforhold. Her blir det dyrket både tomat, agurk og jordbær.

Grytastranda har lange tradisjoner innen fiske, og er idag et av de områdene fiskerinæringen står sterkest i Haram kommune. Mange moderne linebåter som driv fiske i fjerne farvann hører hjemme her, og de fleste har sine egne kaianlegg og sjøbuer langs stranda. Det finnes også to fiskeforedlingsanlegg på stranda.
 
De fleste som bor på Grytastranda jobber likevel i nabobygdene Søvik og Brattvåg. 

Grytastranda har egen barneskole på Gryta med ca. 40 elever, og barnehage på Gjerset.

Matrikkelgården Uggedal er nevt som *Wgedall*  i et diplom datert 16. september 1570 http://www.dokpro.uio.no/perl/middelalder/diplom_vise_tekst.prl?b=6538&s=n&str=

Sogneprest Augustinus Meldal,  i Borgund  beskriver fjellene  *Grytefieldet* som et av det største på fastlandet i sin Innberetning til det Danske Kanselli i 1743.

Idrettslag: Norborg IL

## Geografi

### Øyer og Holmer
* Kjepina    18 moh.

### Vann
* Grytavatnet    2,9 kvadratkilometer, 291 moh.
* Gjersetvatnet

### Landformer
* Saltkjelen

#### Fjell
* Grytafjellet

## Samfunn

### Kirke

Hamnsund kirke er felles for bygdene Gamlem Grytastranda Hamnsund, Søvik, Terøy, Store Kalvøy, Bjørnøy og Torholmen. Tidligere tilhørte også Lorgen på nordsida av Ellingsøya til Hamnsund kirke.

## Natur og miljø
Kjepina er freda som naturreservat.

## Referanser





## Eksterne lenker
* Grytastranda barneskoles hjemmeside
* Grytastranda bygdelag sin hjemmeside
* http://arkivverket.no/URN:db_read/ft/38457/33/
Karlskrona med Karlskronavarvet

**Karlskrona med Karlskronavarvet** er et svensk verdensarvsted i Karlskrona i Blekinge län.

Byen ble grunnlagt i 1680 og var da en moderne flåtebase. Arkitekturen, sammen med verfet og byplanen med anleggene og fortifikasjonen vakte stor oppmerksomhet i Europa i sin samtid. Den svenske marinen driver fortsatt sin virksomhet her, og kan slik vise til over 320 års sammenhengende virksomhet. 

Stedet ble tatt opp på UNESCOs verdensarvliste i 1998. Komiteens begrunnelse var: 
: «Byen Karlskrona er internasjonalt interessant som et unikt eksempel på en konsekvent gjennomført, maritimt befestet byanlegg og sjøarsenal fra 1600-tallet og 1700-tallet.»

## Bygg og anlegg
* Karlskrona og øya Trossö
** Fredrikskirken
** Trefoldighetskirken (Den tyske kirken)
** Admiralitetskirken (Ulrica Pia) med Admiralitetsklokketårnet
** Vattenborgen og Rådhuset ved Stortorget.
** Grevagården med Blekinge Museum
** Stumholmen, Karlskrona med blant annet Kronobageriet, Karlskrona
** Karlskronavarvet
** Karlskrona orlogsbase med Kurrholmen og Godnatt
* Mjölnareholmen
* Koholmen
* Kungshall
* Ljungskär
* Kronokvarnen i Lyckeby
* Kungsholms fort
* Drottningskärs kastell
* Skärva herrgård

## Bakgrunn
Kong Karl XI besluttet i 1679 at det skulle anlegges en hovedstasjon for den svenske flåten i Blekinges skjærgård.  Karlskrona by fikk derfor stadsprivilegier 10. august 1680. En plan for anleggelse av havnen ble utferdiget av generalkvartersmester Erik Dahlbergh og fastlagt i 1683. To år senere startet arbeidet under Dahlberghs ledelse; senere ble han avløst av Carl Magnus Stuart.

## Eksterne lenker
* 
* Riksantikvarieämbetets sider om Karlskrona
* Karlskrona verdensarvs internettsider
Blaise de Vigenère

**Blaise de Vigenère** (født 5. april 1523, død 1596) var en  fransk diplomat og kryptolog.

Vigenère chiffer er oppkalt etter ham, selv om det strengt tatt ikke var han som oppdaget metoden. Chifferet er et polyalfabetisk substitusjonschiffer. Dette innebærer at samme bokstav i klarteksten kan være representert av stadig nye bokstaver i chifferteksten. Dette vanskeliggjør frekvensanalyse for å knekke chifferet. 

## Se også

* Koder
* Kryptografi

## Referanser
Liste over tettsteder i Frederiksborg amt

Dette er en liste over tettsteder i det tidligere Frederiksborg amt.

## A
* Allerød
* Alsønderup
* Annisse
* Apperup
* Asminderød
* Asserbo

## B
* Bakkebjerg
* Birkerød
* Bistrup
* Blistrup
* Blovstrød
* Brådebæk

## D
* Dalby
* Dronningmølle

## E
* Ellekilde
* Endrup
* Esbønderup
* Espergærde
* Esrum

## F
* Farum
* Ferslev
* Fredensborg
* Frederikssund
* Frederiksværk

## G
* Gadevang
* Ganløse
* Gerlev
* Gilleleje
* Græsted
* Gurre
* Gørløse
* Græse
* Græse Bakkeby

## H
* Hanehoved
* Hellebæk
* Helsinge
* Helsingør
* Hillerød
* Hornbæk
* Humlebæk
* Hundested
* Hørsholm
* Høsterkøb

## J
* Jægerspris
* Jørlunde

## K
* Kagerup
* Kajerød
* Kokkedal
* Kvistgård
* Kyndby
* Kyndby Huse

## L
* Landerslev
* Langesø
* Lillerød
* Liseleje
* Lynge
* Lyngerup
* Lynæs

## M
* Melby
* Meløse
* Mikkelborg
* Munkerup
* Mørdrup

## N
* Neder Dråby
* Niverød
* Nivå
* Ny Hammersholt
* Nødebo
* Nørre Herlev

## O
* Oppe Sundby
* Over Dråby

## R
* Ramløse
* Ravnsnæs
* Rungsted
* Rørtang
* Rågeleje

## S
* Skibby
* Skuldelev
* Skærød
* Skævinge
* Slagslunde
* Slangerup
* Sletten
* Smidstrup
* Snekkersten
* Stavnsholt
* Stenløse
* Stenstrup
* Store Lyngby
* Store Rørbæk
* Sønderby
* Sørup
* Søsum

## T
* Tibberup
* Tibirke
* Tikøb
* Tisvilde
* Tulstrup

## U
* Udsholt
* Uggeløse
* Ullerød
* Usserød
* Uvelse

## V
* Vejby
* Veksø
* Venslev
* Villingebæk
* Vinderød
* Værebro

## Ø
* Ølsted
* Ølstykke
* Ørby

## Å
* Ålsgårde
Tecumseh

**Tecumseh** (født ca. 1768, død 5. oktober 1813) var en amerikansk urinnvånerhøvding som kjempet for å forsvare urinnvånernes land i USA. Han er kjent for sine feider med den senere presidenten William Henry Harrison, som omtalte ham som «en av de uvanlige genier som av og til springer frem for å lage revolusjoner og velte den etablerte orden». Denne kampen ledet også til hans død.

## Referanser
Uggedal stadion

**Uggedal stadion**
Fotballstadion til Norborg på Sunnmøre.

Åpnet: 5. juni 2005

Spilleflate: 110m x 67m

Dekke: Naturgress

Tribune med 247 sitteplasser.

Tilskuerrekord: 635 (5. juni 2005)
David Stewart, hertug av Rothesay

**David Stewart** (født 24. oktober 1378 i Falkland Palace i Fife i Skottland, død 1402 samme sted) var arvingen til dens skotske trone fra 1390 etter sin far Robert III av Skottland og hertug av Rothesay. Han holdt også titlene jarl av Atholl (1398&ndash;1402) og jarl av Carrick (1378&ndash;1402).
## Liv og virke
David Stewart var den eldste sønnen til kong Robert III og hans hustru, Annabella Drummond. 

I 1398 fikk David tittelen hertug av Rothesay på omtrent samme tidspunkt som onkel Robert Stewart ble hertug av Albany. De var de første i den skotske adelen med denne utnevnelsen, og grunnen var vissnok at de ikke skulle ha mindre rang enn John av Gaunt, hertug av Lancaster, i grensemøter. 

På grunn av sin fars sykdom ble David utnevnt som løytnant av Skottland i 1399 i en tid som var preget av uroligheter innlands og stadig militære konflikter med England. Hans mest betydningsfulle fiende innlands ble da onkelen, den erfarne Robert Stewart, som allerede var vokter og guvernør av Skottland, og som således fikk redusert makt. Da moren døde mistet David en verdifull rådgiver og han begynte å oppføre seg uvørent med blant annet å trekke tilbake titler og ilegge skatt som om han allerede hadde overtatt kongedømmet. Hans onkel klarte å lure nevøen i en felle og fikk ham arrestert. David Stewart ble deretter plassert i en fengselscelle på onkelens festning. 

I begynnelsen av 1402 døde David 24 år gammel i Robert Stewarts fangenskap på Falkland Palace av mystiske årsaker. Ryktene sa at han sultet i hjel. Mange fant det sannsynlig ble han ryddet av veien på direkte ordre fra hertugen av Albany. Hertugen ble aldri tiltalt for dette påståtte mordet. Tvert imot slo parlamentet fast at hans død skyldtes «Guds vilje». En undersøkelse i mai 1402 konkludferte med Albanys uskyld.

David Stewart giftet seg med Marjorie Douglas, datteren av Archibald Douglas, 3. jarl av Douglas, men de rakk ikke å få noen barn.  

I 1406 ble Davids yngre bror Jakob Stewart offisielt konge da faren døde, men ettersom han både var umyndig og dessuten satt i fangenskap i England hadde det ingen betydning. Den reelle regent var Robert Stewart, hertug av Albany, som styrte Skottland uten å bli utfordret fram til han døde i 1420 i en alder av 81 år.

## Litteratur

## Referanser
26. serierunde i Tippeligaen 2006

**26. serierunde i Tippeligaen 2006** var den siste serierunden i Tippeligaen 2006 og ble spilt den 5. november. Serierunden var en full runde hvor alle syv kamper ble spilt samtidig grunnet at ingen kunne spille på resultatet av andre kamper. Rosenborg ble kåret som seriemester, mens sølv og bronse gikk til henholdsvis Brann og Vålerenga. HamKam og Molde rykket ned til 1. divisjon, mens Odd Grenland må spille kvalifisering mot Bryne. De fire øverste lagene blir forøvrig kvalifisert til Royal League 2006/2007.

## Resultater

## Referanser
Os naviculare

**Os naviculare** er et ben som forekommer hos menneske og hos hest. Benet kalles også for «båtbenet», men det er også et ben i håndroten som blir kalt dette. Benet i håndroten heter skafoidbenet.

## Menneske anatomi
Naviculare finnes i fotroten på medialsiden. Det vil si den siden som er nærmest midten av kroppen, eller nærmest den andre foten. Navnet kommer av konkave leddflater som nesten ligner på formen til en båt. Naviculare har ett ledd mot talus som er benet på undersiden av hengselleddet i ankelen. Naviculare har også ledd i retning mot tærne med tre ben som kalles  "os cuneiforme". Mot utsiden av foten er det ledd med "os cuboideus". 

Naviculare har også blitt brukt om et ben i håndrota, like ovenfor tommelen, som kan hete os scaphoideum. Dette benet er litt langt og flatt. Dersom det blir brudd i dette benet, som kan oppstå hvis tommelen plutselig dras hardt mot albuen, trengs det en spesiell stilling i gipsen for at benet skal gro riktig.

Fossa naviculare er et søkk som dannes på siden av håndleddet når tommelen strekkes ut fra de andre fingrene. Da strammes to sener som går ut i tommelen. Dette søkket kalles også «Den anatomiske snusdåse».
Brigitte Oertli

**Brigitte Oertli** (født 10. juni 1962 i Egg) er en tidligere sveitsisk alpinist.

Brigitte Oertli markerte seg særlig ved å vinne en del kombinasjonsøvelser. I sesongen 1987/88 vant hun sine to første enkeltrenn i verdenscupen.

Under OL 1988 i Calgary tok hun sølv i utfor (bare slått av Marina Kiehl) og i kombinasjonen (etter Anita Wachter). Under VM 1989 i Vail fikk hun bronse i kombinasjonsøvelsen (etter Tamara McKinney og Vreni Schneider.

I løpet av karrieren vant hun ni verdenscuprenn, hvorav sju i kombinasjonsøvelsen. Hun vant kombinasjonsdelen i verdenscupen hele fire sesonger. Oertli la opp i 1990.

## Verdenscupseire

## Referanser


## Eksterne lenker
*
Kykladisk sivilisasjon

**Kykladisk sivilisasjon** (også kjent som **kykladisk kultur** og **kykladisk periode**) var en tidlig bronsealder-kultur på Kykladene i Egeerhavet, fra omtrent 3000 f.Kr. til 2000 f.Kr.
## Historie
Den kykladiske kulturen i den sene neolittiske og tidlige bronsealderen er best kjent for sine flate kvinneidealer som var skåret ut av øyas rene, hvite marmor århundrer før den store, midtre bronsealderkulturen («minoisk kultur») dukket opp på Kreta i sør. Disse figurene har blitt plyndret fra gravene for å tilfredsstille et blomstrende kykladisk antikvitetsmarked fra begynnelsen av det 20. århundre.

En egen, neolittisk kultur som forente elementer fra Anatolia og det greske fastlandet dukket opp i det vestlige Egeerhavet før 4000 f.Kr., basert på emmer og villbygg, sauer, geiter, griser og tunfisk som antagelig ble fanget med spyd fra små båter. Utgravningssteder inkluderer Saliagos og Kefala (på Keos) som viser tegn til kobberarbeid.

Hver av de små, kykladiske øyene kunne ikke gi grunnlag for mer enn noen få tusen mennesker, men sene kykladiske båtmodeller viser at femti roere kunne samles fra de spredte samfunnene. Da den svært organiserte palasskulturen på Kreta dukket opp, forsvant øyene i ubetydelighet med unntak av Delos som beholdt sitt arkaiske rykte som et tilfluktssted gjennom perioden til den klassiske greske sivilisasjon (se Det athenske sjøforbundet).

Kronologien til kykladisk sivilisasjon er delt inn i tre betydelige sekvenser: tidlig, mellom og sen kykladisk. Den tidlige perioden begynner rundt 3000 f.Kr. og seg inn i den arkeologisk mørkere mellomkykladiske perioden rundt 2500 f.Kr. Ved slutten av den sene kykladiske sekvensen (ca. 2000 f.Kr.) møttes den kykladiske og den minoiske sivilisasjonen.

Der er noe spenning mellom dateringssystemet som er brukt for kykladisk sivilisasjon, en «kulturell» og en «kronologisk». Forsøk på å forbinde dem, førte til forskjellige kombinasjoner. Den vanligste vises nedenfor:

## Arkeologi
De første arkeologiske utgravningene i 1880-årene ble fulgt av systematisk arbeid av British School at Athens og av Christos Tsountas som undersøkte gravstedene på flere øyer i 1898-99 og innførte begrepet «kykladisk sivilisasjon». Interessen avtok så, men ble tatt opp igjen i midten av det 20. århundre da samlere konkurrerte om å få tak i figurer som så moderne ut og som lignet skulpturene til Jean Arp eller Constantin Brancusi.

Stedene ble plyndret og en handel med forfalskninger oppstod. Konteksten for mange av disse kykladiske figurene har dermed for det meste blitt ødelagt. Deres betydning blir kanskje aldri helt forstått. Et annet interessant og mystisk objekt er de kykladiske stekepannene. Mer nøyaktig arkeologi har avslørt de omtrentlige linjene til landbruks- og sjøfartskulturen som hadde immigrert fra Lilleasia rundt 5000 f.Kr. Tidlig kykladisk kultur utviklet seg i tre faser mellom ca. 3300-2000 f.Kr. da den ble sugd opp av den stigende innflytelsen til det minoiske Kreta.

Kulturen på fastlandet i Hellas som var samtidig med kykladisk kultur blir kalt helladisk.

## Referanser
Madridtraktaten

**Madridtraktaten** i 1750 var et dokument undertegnet den 13. januar 1750 av Ferdinand VI av Spania og Johan V av Portugal vedrørende deres respektive maktområder og status for deres kolonier i det som i dag er Brasil. Tidligere traktater mellom de to landene, som var blitt til ved pavelig formidling, stipulerte at det portugisiske velde i Sør-Amerika ikke kunne utstrekke seg lenger vest enn til den 46. lengdegrad. 

Madridtraktaten modifiserte dette dokumentet. Traktaten tok utgangspunkt i det såkalte «Hoffkartet» (*Mapa das Cortes*) som viste den daværende situasjonen til grensen mellom de portugisiske og spanske besittelsene i regionen. Dette ble da bestemt som den nye delingen mellom de to landene og ga dermed en betraktelig økning i de omstridte portugisiske besittelsene siden Tordesillastraktaten ble undertegnet.

Da spanjoler og portugisere skulle demarkere en ny grense, møtte deres militære styrker sterk motstand fra jesuittenes *Reducciónes* i øvre Uruguay og Paraguay. Det var selvstyrte indianerbyer, der guaraní-indianerne var fri fra koloniherrene. Den krig som brøt ut går under navnet *Guerra Guaranítica* (Guaranikrigen, 1756). 

## Eksterne lenker

* Madridavtalen på engelsk – 1750
* South America in the SYW
Sébastien Amiez

**Sébastien Amiez** (født 6. mai 1972 i Pralognan, Savoie) er en fransk tidligere alpinist som spesialiserte seg i slalåm.

## Karrière
I VM 1997 i Sestriere tok han sølv i slalåm, bare slått av nordmannen Tom Stiansen. Sølv ble det også i OL 2002 i Salt Lake City, denne gang bak landsmannen Jean-Pierre Vidal.

I verdenscupen vant han ett renn, slalåmrennet i sveitsiske Veysonnaz 21. januar 1996. Samme sesong kom han på pallen tre ganger, og vant slalåmcupen sammenlagt.

## Resultater i verdenscupen i alpint
### Pallplasseringer

### Sammenlagtplasseringer

## Referanser


## Eksterne lenker
* 
* Sébastien Amiez' hjemmeside
Skjoldvulkan

**Skjoldvulkan** er en vulkan med slake skråninger mellom 2-10 grader som er blitt dannet av tyntflytende og gassfattig magma.

Mange av de største vulkanene på jorden er skjoldvulkaner. Et eksempel er Mauna Loa på Hawaii som stiger 10&nbsp;km opp fra havbunnen. Skjoldvulkaner er dannet av lava som flyter med lav viskositet (for eksempel basaltisk lava) – lava som flyter lett. Navnet stammer fra den islandske vulkanen Skjaldbreiður. 

## Referanser
Peter Müller (alpinist)

**Peter Müller** (født 6. oktober 1957 i Adliswil) er en tidligere sveitsisk alpinist.

Spesialisten i fartsdisiplinene vant 24 verdenscuprenn i løpet av karrieren, hvorav 19 i utfor. I 1979 og 1980 vant han den lille krystallkula for sammenlagtseier i utforcupen. I 1982 vant han det første verdenscuprennet i Super-G.

I VM 1985 i Bormio og VM 1989 i Vail vant han sølvmedaljer i utfor. Den samme plasseringen fikk han i utforrennene i OL 1984 i Sarajevo og OL 1988 i Calgary.

Den eneste mesterskapsseieren kom i VM 1987 i Crans-Montana, der han gikk til topps i utforrennet.

## Referanser


## Eksterne lenker
*
Jan Einar Thorsen

**Jan Einar Thorsen** (født 31. august 1966 i Bærum) er en norsk tidligere alpinist.

## Karriere

Thorsen kjørte i verdenscupen fra 1987 til 1994, og vant tre enkeltrenn &ndash; ett i storslalåm og to i super-G. I sesongen 1993/94 vant han Super-G-cupen sammenlagt. Under OL 1992 i Albertville fikk han bronse i super-G.

Han vant aldri et individuelt mesterskapsgull, med en liten hekt av staven midtveis i andre omgang under OL på Lillehammer kom han i mål fattige 25 hundredels sekund fra gullet, og måtte nøye seg med fjerdeplassen. En kneskade gjorde at han ikke kom tilbake etter 1994-sesongen.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
Tennfjord

**[[Tennfjord]]** og **Eidsvik** ligger innerst i Grytafjorden i Haram kommune i Sunnmøre (Møre og Romsdal). Eidsvik ligger i den nordøstre delen av fjordbotnen, mens Tennfjord ligger ved den innerste bukta i sør og grenser i sør, vest og øst mot Ålesund kommune. Tennfjord har vært et attraktivt område for husbygging. Ny skole ved Eidet gjør nå at Eidsvik blir et mer aktuelt område for utbygging. Det bor i overkant av 900 mennesker i Tennfjord krets.

## Kultur
Tennfjord Mannskor og Ravn IL kommer fra denne bygda.
Benton County (Tennessee)

**Benton County** er et fylke i den amerikanske delstaten Tennessee.  Det har fått sitt navn etter nybyggeren David Benton.

## Eksterne lenker
*
Blount County (Tennessee)

**Blount County** er et fylke i den amerikanske delstaten Tennessee. Byen Maryville er administrasjonssenteret for fylket og er også den største byen.  

## Eksterne lenker
*
John Miller

:*Se også [[John Miller (roer)]]*

**John Miller** (født 1870 i Dumbarton, død 1933 i Glasgow) var en skotsk fotballspiller som blant annet spilte for Liverpool FC. I sesongen 1892/1893 lagde han 27 mål på 28 kamper for Anfield-klubben, og ble med det klubbens suverene topscorer. Han er også en av kun 5 spillere som har scoret 5 mål i samme kamp for Liverpool. Han spilte også for *Dumbarton FC*, *The Wednesday* og *Aidrieonians* i sin karriere.

## Se også
* Statistikk om Liverpool FC

## Eksterne lenker
* lfchistory.net om Miller
Christian Wiig

**Christian Wiig** (født 26. november 1944 i Trondheim) er en norsk advokat.

Han er sønn av høyesterettsadvokat Thorvald Wiig og journalist Esther-Marie Wiig (født Wiksén).

Han er cand.jur. fra Universitetet i Oslo fra 1972, mottok bevilling som advokat i 1976, og har også studert i Frankrike, Tyskland og England. Wiig var ansatt i Justisdepartementet og Handels- og skipsfartsdepartementet 1973–1974 og deretter advokatfullmektig for sin far, høyesterettsadvokat Thorvald Wiig, 1974–1976 og dommerfullmektig ved Vest-Telemark herredsrett 1976–1978. Christian Wiig har hatt egen advokatpraksis i Trondheim siden 1978, og vært fast forsvarer for Trondheim tingrett og Frostating lagmannsrett siden 1988. Blant hans mest kjente klienter har vært Ulf Hammern i Bjugn-saken og Leif Ivar Kristiansen fra Hells Angels.

Wiig var medlem av Trondheim bystyre for Høyre 1995–2007.

Wiig var fransk visekonsul i Trondheim 1981–2014. Wiig ble i 2011 utnevnt til ridder av den franske Den nasjonale fortjenstorden. 

## Referanser
Akhtubinsk

**Akhtubinsk** (russisk: Ахтубинск) er en by i Astrakhan oblast i Russland. Byen ligger 5 meter under havets overflate, ved vestre elvebredd til elven Akhtuba, som er en grein av Volga.

Innbyggertall: 44&nbsp;100 (estimat 2005), 45&nbsp;542 (folketelling 2002).

Akhtubinsk ble grunnlagt i 1959 ved at bosettingene Vladimirovka, Petropavlovskoje og Akhtuba ble slått sammen. I byen ligger et viktig støttepunkt for det russiske luftforsvaret og en skole for testpiloter.

## Eksterne lenker
*
Cheatham County

**Cheatham County** er et fylke i den amerikanske delstaten Tennessee. Fylket ligger like utenfor den kjente musikkbyen Nashville. 

Cheatham County er blant annet hjemstedet til musikkartisten Ryan Upchurch.

## Eksterne lenker
*
Bent Inge Johnsen

**Bent Inge Johnsen** (født 1972) er en norsk fotballtrener og tidligere fotballspiller.

Han har spilt for , ,  og . Fra februar 2011 er han trener for Eidsvold Turn.  2008 – 2011 var han assistent trener for  under Kåre Ingebrigtsen. Før dette var han trener før Urædd. I 2015 sesongen tok han over Gjelleråsen IF G16.

Bent Inge Johnsen hadde spilt fotball for Mosjøen IL og håndball for Mosjøen HK, da han som juniorlandslagsspiller i håndball i 1991 valgte å flytte til Arendal for å spille håndball for Øyestad. Han hadde også tilbud fra Fredensborg/Ski og Bodø HK. Etter et halvt år hos Øyestad, som kjempet om opprykk til eliteserien, ga Johnsen seg med håndball. I stedet satset Johnsen på en karriere som fotballspiller etter at han i en treningskamp for Mosjøen IL mot Bodø/Glimt i 1992 imponerte Bodø/Glimt nok til at Trond Sollied hentet ham til Bodø/Glimt foran 1993-sesongen.

## Referanser




## Eksterne lenker
*
ChatZilla

**ChatZilla** er en IRC-klient, skrevet i XUL og JavaScript for Mozilla-nettlesere.

Den er designet til å kjøre på hvilken som helst plattform som Mozilla kjører på, slik som Mac OS, Linux, BSD, Microsoft Windows, Solaris, IRIX, BeOS, AIX, HP-UX og OS/2. For øyeblikket støttes de fleste ICR-klienters egenskaper, slik som forbindelse til flere servere, IPv6, SSL og UTF-8. Klienten støtter JavaScript som script-språk. Meldinger er formatert ved å bruke CSS, noe som betyr at klientens utseende enkelt kan endres, inkludert å legge til bilder av brukene ved siden av navnet. Egenskaper som DCC som tillater brukere å sende filer mellom hverandre støttes nå.

Arbeidet med ChatZilla er inkludert i Mozilla Application Suite og SeaMonkey og er i tillegg tilgjengelig for Mozilla Firefox som et tillegg. Den er også tilgjengelig som et eget program som kjører på toppen av XULRunner.

## Eksterne lenker
* 
* ChatZilla on Mozilla Add-ons
* Mozilla.org ChatZilla page
* Page with development versions of ChatZilla
* Chatzilla Plugins
* More plugins, including iRATE and current age display 
* [news://news.mozilla.org/mozilla.dev.apps.chatzilla Newsgroup] (on Google Groups)
* ChatZilla on XULRunner
* Chatzilla on XULRunner Installer
Treborg

**Treborg** er den eldste bydelen i byen Kopervik. Den er oppkalt etter kong Sverres borg fra slutten av 1100-tallet som engang skal ha stått her. Her på neset lå også den middelalderske bybegyggelsen i sin tid. Bydelen preges idag av gamle hvitmalte trehus fra 1700- og 1800-tallet og trange, krokete gater.
Folkestone

**Folkestone** (uttales *fōk'stun*) er en by ved kysten av Den engelske kanal i Kent i England. Byen ligger ved sørenden av North Downs ved en dal mellom to klipper. Ved klart vær kan man se Frankrike, og forbindelsen til det europeiske fastlandet over Doverstredet har preget stedets historie. Den var en viktig havneby for det meste 1800- og 1900-tallet. Byen hadde tidligere fergeforbindelse med Boulogne og Calais i Frankrike. Folkestone er den byen som ligger nærmest Cheriton, der Kanaltunnelen begynner.

Det har vært bosetning på stedet siden mesolittisk tid og var befolket i romersk tid. I angelsaksisk tid fikk stedet sitt navn, med *Folcanstan* som eldste kjente form (600-tallet). Det er mulig det refererer til Folca's stone (Folcas stein); et angelsaksisk personnavn med tillegget av stein, noe som kan gi meningen, i denne konteksten, «møtested». Et nonnekloster ble opprettet av Ænswith, datter av Æthelbert av Kent, på 600-tallet, og som fortsatt æres som en del av byens kulturhistorie. Folkestone var en av Cinque Ports («de fem havner») på 1200-tallet, og utviklet seg deretter til en havn og skipsverft. Havnen ble utviklet videre tidlig på 1800-tallet for å sikre et forsvar mot en mulig fransk invasjon, og ekspanderte videre etter at jernbanen kom i 1843.

## Vennskapsbyer
* Étaples i Frankrike

## Referanser


## Litteratur
* White, H.P. (1961): *A regional history of the railways of Great Britain, II Southern England*, London: Phoenix House.

## Eksterne lenker
* 
* 
* The Folkestone Warren Landslide  British Geological Survey
Meigs County (Tennessee)

**Meigs County** er et fylke i den amerikanske delstaten Tennessee. 

## Demografi

## Referanser


## Eksterne lenker
*
Sergi López Segú

**Sergi López Segú** (født 6. oktober 1967, død 4. november 2006) var en spansk fotballspiller.

Han spilte 19 kamper for FC Barcelona i perioden 1987–1990, og spilte også for Real Mallorca og Real Zaragoza.

Segú omkom etter å ha kastet seg foran et tog.

## Referanser


## Eksterne lenker
* 
* BDFutbol
Shelby County (Tennessee)

**Shelby County** er et fylke lengst sørvest i den amerikanske delstaten Tennessee. 

## Eksterne lenker
*
Felixstowe

**Felixstowe** er en havneby for Nordsjøtrafikk i Suffolk i England. Byen har Storbritannias største containerhavn.

Det har ligget en landsby på stedet siden før normannernes erobring i det 11. århundre. Stedet ble etterhvert viktig for Englands forsvar, som i 1667 da nederlandske soldater gikk i land og mislyktes i å ta det lokale martellotårnet. 

Så sent som i 1886 ble Felixstowe en viktig havn. Turismen økte på samme tid, og i 1905 ble piren konstruert. Stedet ble et fasjonabelt feriemål i viktoriansk tid, ikke minst som følge av at Felixstowe stasjon og piren ble åpnet, og at den tyske keiserfamilien besøkte stedet. 

Havnen er den tredje viktigste i Storbritannia, etter Southampton og Tilbury, med 35 % av landets containertrafikk, og den fjerde travleste i Europa etter Rotterdam, Hamburg og Antwerpen. I 2002 ble den også rangert som den tyvende travleste i verden. 

Det er gode veiforbindelser til Midlands via A14 og til London via A12. 

Elven Orwell renner ut i sjøen ved Felixstowe.

## Eksterne lenker
*
Nordre Boksjø

**Nordre Boksjø** er et vann som ligger i kommunene Halden og Aremark i Østfold, nær grensa til Sverige.  Nordre Boksjø er forbundet med Søndre Boksjø via en kort elvestrekning.

## Referanser
Mobil innsats

**«Mobil innsats»** var navnet på en norsk militærøvelse som ble avholdt i Nord-Norge i perioden 5. til 10. november 2006.

I motsetning til de fleste tidligere militærøvelser i Norge, var denne øvelsen hemmeligholdt, slik at de deltagende avdelingene ikke var forberedt på utrykningen. Heller ikke NATO-styrker fra andre land deltok på øvelsen. Øvelsen ble på bakgrunn av det kalt en *reaksjonsøvelse*, hvor hovedformålet var å vurdere de enkelte avdelingenes reaksjons- og samarbeidsevne.

Militærøvelsen gikk ut på å komme seg så raskt som mulig til Andøya, hvor en fiktiv konflikt med landet «Havland» hadde oppstått. De involverte avdelingene hadde i oppgave å hevde norsk suverenitet over øya.

## Deltagelse

* Hæren deltok med tusen soldater.
* Luftforsvaret stilte med ca. 200 mannskaper og:
**Seks F-16 jagerfly 
**Ett DA-20 Jet Falcon-fly 
**Ett C-130 Hercules transportfly 
**Fem Bell 412-helikoptre 
**Ett Sea King-helikopter på beredskap 
**Ett P3C Orion overvåkningsfly 
**To NASAMS-batterier
**Control and Reporting Centre, Sørreisa 
* Sjøforsvaret stilte med én fregatt, ett kystvaktskip, én ubåt, to minejaktfartøyer, to motortorpedobåter og fem Stridsbåt 90.
* Heimevernet stilte med tre fartøyer fra Sjøheimevernet, samt én innsatsstyrke og to forsterkningsstyrker fra HV-distrikt 16 (Nord-Hålogaland)

## Eksterne lenker

* 

## Kilder

* «Soldater tatt på senga», fra Aftenposten 5. november 2006
Arkansas County

**Arkansas County** er et fylke i den amerikanske delstaten Arkansas. Ved folketellingen i 2010 hadde fylket 19 019 innbyggere.

## Referanser


## Eksterne lenker
*